Sukhum (basa Georgia: სოხუმი; basa Abkhaz: Аҟəа) iku kutha krajan Abkhazia, sawijining nagara pecahan Georgia kang ora diakoni kanthi internasional. Ing taun 1989, Sukhum sing ndunungi 121.406 jiwa.

Sukhum dumunung ing pinggir Sagara Ireng sisih kulon Georgia. Kutha iki misuwur kanthi résor, pasisir, sanatorium, spa lan iklim semi tropis. Sukhum dilayani déning Papan Anggegana Dranda Sukhum. Ing kéné uga ana taman botani ngandhut sajarah kang dibangun taun 1840. Wiwit taun 1945 nganti 1954, sawijining laboratorium fisika ing Sukhum kalibet sajeroning program pengembangan senjata nuklir Uni Soviet. Nganti taun 1992, Sukhum minangka kutha multi-kultur; ana sanga basa kang dipirtuturaké déning sing ndunungi kéné.

Voronya — gua paling jero ing donya, dawané 2.080 m — dumunung ing pagunungan ing saubengé Sukhum, ya iku ing wewengkon Krubera.

Sajarah 
Sawijining koloni Yunani kang jenengé Dioscurias diyasa ing tlatah iki — banjur diarani Sebastopolis — taun 6 SM. Jenengé banjur owah dadi Sukhum-Kale samangsa pendhudhukan Turki. Ruslan nguasani taun 1810.

Dampak perang Georgia-Abkhazia taun 1990-an bisa dirasakaké ing Sukhum — sawatara yasan wigati, kaya Museum Arsip, rata karo lemah. Sanadyan kutha iki sithik mbaka sithik pulih, kondisiné ora kaya jaman sadurungé perang, lan kaberagaman etnik isih durung kagayuh.

Kutha ing Georgia (nagara)